Suomen vaalipiirit

Suomen vaalipiirit 250px  

Suomen vaalipiirit on aluejako, jossa eduskuntavaaleja varten Suomi on jaettu 13 vaalipiiriin. Niiden lukumäärä vahvistetaan asetuksella. Jokaisessa piirissä valitaan asukaslukuun suhteutettu määrä kansanedustajia.http://www.vaalit.fi/34846.htm  Kuitenkin Ahvenanmaan maakunnan saman nimisestä vaalipiiristä valitaan yksi kansanedustaja. Valittavien lukumäärä on kokonaislukuosa vaalipiirien asukkaiden lukumäärästä jaettuna koko maan asukasluvulla ja kerrottuna luvulla 199. Tuolla laskutoimituksella jakamatta jäävät kansanedustajapaikat jaetaan desimaaliosan suuruuden mukaisessa järjestyksessä niin, että kansanedustajien kokonaismääräksi tulee 200.

Yleistä
Vaalipiireiksi kutsutut alueet ovat olleet ja ovat valtiollisten vaalien piirit, jotka ovat aikaisemmin noudatelleet läänijakoa ja jotka lääniuudistuksesta 1997 lähtien nimityksiltään noudattavat pääasiassa maakuntajakoa historiallisia läänipoikkeuksia lukuun ottamatta. Eduskuntavaaleista 2003 alkaen siirryttiin eduskuntavaaleissa noudattamaan maakuntajakoon perustuvaa vaalipiirijakoa.

Useamman maakunnan alueen vaalipiirit:
 Hämeen vaalipiirin muodostavat Kanta- ja Päijät-Hämeen maakunnat.
 Kaakkois-Suomen vaalipiiri käsittää Etelä-Karjalan, Etelä-Savon ja Kymenlaakson maakunnat.
 Savo-Karjalan vaalipiiriin kuuluvat Pohjois-Karjalan ja Pohjois-Savon maakunnat.
 Vaasan vaalipiirissä ovat Etelä-, Keski- ja rannikon Pohjanmaan maakunnat.
 Oulun vaalipiiri koostuu Kainuun ja Pohjois-Pohjanmaan maakunnista.

Uudenmaan maakunnassa on kaksi: sekä yksinomaan Helsingin kaupungin kattava Helsingin vaalipiiri että muun Uudenmaan vaalipiiri.

Kukin puolue voi asettaa enintään vaalipiiristä valittavan määrän ehdokkaita, kuitenkin vähintään 14. Vaaliliiton muodostavat puolueet voivat asettaa ehdokkaita yhteensä tuon enimmäismäärän. Ahvenanmaan maakunnan vaalipiirissä yhteislistalla voi olla enintään neljä ehdokasta.

Aikaisemmin eduskuntavaalipiireissä käytiin myös tasavallan presidentin valitsijamiesvaalit ennen täysin suoraan kansanvaaliin siirtymistä presidentinvaalissa 1994. Nykyään tasavallan presidentin kuin myös Euroopan parlamentin vaaleissa koko maa muodostaa yhden vaalipiirin. Äänestys kuitenkin tapahtuu ja äänet lasketaan vaalipiireittäin.

Ainoastaan oman vaalipiirin ehdokkaita voi äänestää.

Vaalin toimittamista varten valitaan neljäksi vuodeksi kerrallaan aluehallintovirastojen (vuoteen 2009 asti lääninhallitusten) yhteydessä toimivat vaalipiirilautakunnat edellisissä eduskuntavaaleissa ehdokkaita asettaneitten puolueiden asettamista henkilöistä.

 Vaalipiirien paikkamäärät eduskuntavaaleissa 1945–2023 
 Vaalipiiri Paikat1945194819511954195819621966197019721975197919831987199119951999200320072011201520192023Helsingin vaalipiiri (1954–) - - -19192021222221202020201920212121222223Uudenmaan vaalipiiri31313315161718202124262729303132333435353637Varsinais-Suomen vaalipiiri15141716161616161616171717171717171717171717Satakunnan vaalipiiri14131514141413131313131312121110999888Ahvenanmaan maakunnan vaalipiiri (1948–) -111111111111111111111Hämeen vaalipiiri11111414141414141515151515131313141414141414Pirkanmaan vaalipiiri11121313131212131313131313151616181818191920Kymen läänin läntinen vp. (1945)Kymen vaalipiiri (1948–2011)Kaakkois-Suomen vaalipiiri (2015–)15 32 15 15 15 15 15 15 15 15 15 14 14 13 13 13 12 12 12 17 17 15Kymen läänin itäinen vp. (1945)17Etelä-Savon vaalipiiri (1945–2011)1111121211111010109998888666Pohjois-Savon vaalipiiri (1945–2011)Savo-Karjalan vaalipiiri (2015–)1111131312121211111111101010101010109 16 15 15Pohjois-Karjalan vaalipiiri (1945–2011)1010111111109888777777766Vaasan läänin eteläinen vp. (1945-1958)Vaasan vaalipiiri (1962–)1010101010 20 20 19 18 18 18 18 18 18 18 17 17 17 17 16 16 16Vaasan läänin pohjoinen vp. (1945-1958)88888Keski-Suomen vaalipiiri11111212121111111010101010101010101010101010Oulun vaalipiiri17171818181818181817171818181818181818181818Lapin vaalipiiri88899910999888888777776Yhteensä200200200200200200200200200200200200200200200200200200200200200200

Vaalipiirien piilevä äänikynnys
Suomessa ei ole vaaleissa käytössä lakisääteistä äänikynnystä, mutta ”piilevänä” sellainen kuitenkin on jokaisessa vaalipiirissä. Se johtuu vaalitavasta ja jaettavana olevien paikkojen määristä. Toisin kuin lakisääteisen äänikynnyksen kohdalla, piilevän äänikynnyksen alittavakin äänimäärä voi käytännössä riittää paikan saamiseen, riippuen siitä, miten vaalipiirin äänet jakautuvat muille ehdokaslistoille. Paikan saamiseksi varmuudella äänikynnys on kuitenkin saavutettava.

 Vaalipiiri Laskennallinen piilevä äänikynnys eduskuntavaaleissa2011201520192023Helsingin vaalipiiri4,5 % (4,5 %)4,3 % (6,8 %)4,3 % (5,3 %)4,2 %Uudenmaan vaalipiiri2,8 % (2,8 %)2,8 % (2,6 %)2,7 % (2,7 %)2,6 %Varsinais-Suomen vaalipiiri5,6 % (7,3 %)5,6 % (8,7 %)5,6 % (5,5 %)5,6 %Satakunnan vaalipiiri10,0 % (10,9 %)11,1 % (9,6 %)11,1 % (10,0 %)11,1 %Ahvenanmaan maakunnan vaalipiiri 50,0 % (81,4 %) 50,0 % (89,5 %) 50,0 % (89,0 %) 50,0 %Hämeen vaalipiiri6,7 % (6,8 %)6,7 % (6,0 %)6,7 % (5,7 %)6,7 %Pirkanmaan vaalipiiri5,3 % (5,0 %)5,0 % (4,9 %)5,0 % (5,7 %)4,8 % Kymen vaalipiiri (1962–2011) Kaakkois-Suomen vaalipiiri (2015–)7,7 % (6,6 %)5,6 % (6,4 %)5,6 % (9,4 %)6,3 %Etelä-Savon vaalipiiri (1962–2011)14,3 % (18,6 %)Pohjois-Savon vaalipiiri (1962–2011)Savo-Karjalan vaalipiiri (2015–)10,0 % (8,4 %)5,9 % (5,9 %)6,3 % (7,2 %)6,3 %Pohjois-Karjalan vaalipiiri (1962–2011)14,3 % (13,3 %)Vaasan vaalipiiri5,6 % (6,6 %)5,9 % (5,7 %)5,9 % (6,7 %)5,9 %Keski-Suomen vaalipiiri9,1 % (9,0 %)9,1 % (9,0 %)9,1 % (8,2 %)9,1 %Oulun vaalipiiri5,3 % (4,9 %)5,3 % (6,2 %)5,3 % (7,9 %)5,3 %Lapin vaalipiiri12,5 % (11,8 %)12,5 % (10,8 %)12,5 % (12,5 %)14,3 % Äänikynnys on laskettu kaavalla Ä/(p+1). Kaavassa Ä on 100 % äänimäärä ja p on jaossa olevien paikkojen määrä. Taulukossa ilmoitettu luku kertoo äänien määrän prosentteina joka puolueen tai vaaliliiton on vähintään saatava kyseisestä vaalipiiristä saadakseen varmuudella ainakin yhden edustajan. Suluissa vaalipiirin pienin edustajanpaikkaan riittänyt äänimäärä. Ahvenanmaan vaalipiiristä valitaan aina yksi edustaja.

Entiset vaalipiirit

1906
pienoiskuva|Vaalipiirit 1906–1921
pienoiskuva|Vaalipiirit 1921–1938
Ensimmäisissä vuoden 1906 valtiosäännön uudistuksen jälkeen 15.–16.3.1907 pidetyissä eduskuntavaaleissa oli maa jaettu kuuteentoista 7. heinäkuuta 1906 suuriruhtinas Nikolai II:n vahvistamaan vaalipiiriin. Vaalipiirit muodostettiin Suomen suuriruhtinaskunnan valtiopäivien talonpoikaissäädyn vaalipiireinä käytetyistä kihlakunnista:

  Uudenmaan läänin vaalipiiri
  Turun läänin eteläinen vaalipiiri (Ahvenanmaan kihlakunta, Vehmaan kihlakunta, Mynämäen kihlakunta, Piikkiön kihlakunta, Halikon kihlakunta, Maskun kihlakunta)
  Turun läänin pohjoinen vaalipiiri (Ulvilan kihlakunta, Ikaalisten kihlakunta, Tyrvään kihlakunta, Loimaan kihlakunta)
  Hämeen läänin eteläinen vaalipiiri (Tammelan kihlakunta, Hauhon kihlakunta, Hollolan kihlakunta)
  Hämeen läänin pohjoinen vaalipiiri (Pirkkalan kihlakunta, Ruoveden kihlakunta, Jämsän kihlakunta)
  Viipurin läänin läntinen vaalipiiri, 1945 Kymen läänin läntinen vp. (1906–1945, Kymin kihlakunta, Lappeen kihlakunta, Rannan kihlakunta)
  Viipurin läänin itäinen vaalipiiri, 1945 Kymen läänin itäinen vp. (1906–1945)
  Mikkelin läänin vaalipiiri 
  Kuopion läänin läntinen vaalipiiri (Rautalammin kihlakunta, Kuopion kihlakunta, Iisalmen kihlakunta)
 Kuopion läänin itäinen vaalipiiri (Liperin kihlakunta, Ilomantsin kihlakunta, Pielisjärven kihlakunta)
 Vaasan läänin itäinen vaalipiiri (1906–1960, Laukaan kihlakunta, Kuortaneen kihlakunta)
 Vaasan läänin eteläinen vaalipiiri (1906–1960, Ilmajoen kihlakunta, Korsholman kihlakunta pois luettuna Ylistaron kunta ja Isonkyrön kunta)
 Vaasan läänin pohjoinen vaalipiiri (1906–1960, Ylistaron kunta ja Isonkyrön kunta Korsholman kihlakunnasta, Lapuan kihlakunta, Pietarsaaren kihlakunta)
 Oulun läänin eteläinen vaalipiiri (1906–1937, Saloisten kihlakunta, Haapajärven kihlakunta, Kajaanin kihlakunta, Oulun kihlakunnan kunnat: Oulun maalaiskunta, Oulunsalon kunta, Kempeleen kunta, Lumijoen kunta, Limingan kunta, Temmeksen kunta, Tyrnävän kunta, Muhoksen kunta, Utajärven kunta)
 Oulun läänin pohjoinen vaalipiiri (1906–1937, Kemin kihlakunta, Oulun kihlakunnan kunnat: Kuivaniemen kunta, Iin kunta, Haukiputaan kunta, Kiimingin kunta, Ylikiimingin kunta, Pudasjärven kunta, Taivalkosken kunta, Kuusamon kunta)
 Lapin vaalipiiri (1906–1908), Lapinmaan vaalipiiri (1909–1938), Lapin läänin vaalipiiri (1938–1995)http://www.finlex.fi/data/alkup/fi19060026024.pdf 

Viidessätoista vaalipiirissä noudatettiin suhteellista vaalitapaa niin kuin nykyäänkin. Lapin vaalipiirissä kuitenkin valittiin yksi edustaja enemmistövaalilla johtuen harvasta asutuksesta.http://www.kerhokeskus.fi/index.php?mid=366http://www.finlex.fi/fi/laki/alkup/1906/19060026024

Uudenmaan vaalipiiriin kuului Helsingin kaupungin vaalipiiri, joka erotettiin myöhemmin omaksi vaalipiirikseen 1952. Lappi kuului vuoteen 1938 saakka Oulun lääniin, ja nykyinen Lapin maakunnan alue kuului Lapin vaalipiiriin ja Oulun läänin pohjoiseen vaalipiiriin. Ahvenanmaa oli osa Turun läänin eteläistä vaalipiiriä. Keski-Suomen vaalipiiri muodostettiin vasta 1960 ympäröivien vaalipiirien osista Keski-Suomen läänin perustamisen yhteydessä. Pohjois-Karjalan vaalipiiri muodostettiin samoin vuonna 1960 Pohjois-Karjalan läänin perustamisen yhteydessä entisestä Kuopion läänin itäisestä vaalipiiristä lukuun ottamatta Kaavin, Rautavaaran ja Säyneisen kuntia, jotka siirrettiin Kuopion vaalipiiriin. 

Merkittävän muutoksen vaalipiireihin ja niiden alueisiin aiheuttivat Suomen alueluovutukset Neusvostoliitolle toisen maailmansodan takia vuosina 1940 ja 1944.

1945

Talvisodan päättäneen Moskovan rauhan vuonna 1940 myötä Suomessa pysynyt Viipurin läänin itäisen vaalipiirin alue nimettiin ennen eduskuntavaaleja 1945 Kymen läänin itäiseksi vaalipiiriksi ja Viipurin läänin läntisen vaalipiirin alue Kymen läänin läntiseksi vaalipiiriksi. Niiden alue oli koko Suomessa koskien entisen Viipurin läänin siirtoväkeen kuuluneita äänestäjiä.

1969 vaalilaki
pienoiskuva|Vaalipiirit 1962–2011
Vuoden 1969 vaalilaki määritteli vaalipiirit seuraavasti:

 Helsingin kaupungin vaalipiiri (erotettiin Uudenmaan läänin vaalipiiristä vaaleista 1954 lähtien)
 Uudenmaan läänin vaalipiiri, johon kuuluu Uudenmaan lääni lukuun ottamatta Helsingin kaupunkia
 Turun läänin eteläinen vaalipiiri, johon kuuluvat Pyhärannan kunta, Kodisjoen kunta, Laitilan kunta, Karjalan kunta, Yläneen kunta, Oripään kunta, Alastaron kunta, Loimaan kaupunki, Metsämaan kunta sekä niiden eteläpuolella olevat osat Turun ja Porin lääniä.
 Turun läänin pohjoinen vaalipiiri, johon kuuluvat Rauman maalaiskunta, Lapin kunta, Hinnerjoen kunta, Honkilahden kunta, Säkylän kunta, Vampulan kunta, Huittisten kunta, Punkalaitumen kunta sekä niiden pohjoispuolella olevat osat Turun ja Porin lääniä.
Ahvenanmaan maakunnan vaalipiiri
Hämeen läänin eteläinen vaalipiiri, johon kuuluvat Urjalan kunta, Kylmäkosken kunta, Viialan kunta, Sääksmäen kunta, Valkeakosken kaupunki, Tyrvännön kunta, Hauhon kunta, Lammin kunta, Padasjoen kunta sekä niiden eteläpuolella olevat osat Hämeen lääniä.
Hämeen läänin pohjoinen vaalipiiri, johon kuuluvat Vesilahden kunta, Lempäälän kunta, Kangasalan kunta, Pälkäneen kunta, Luopioisten kunta, Kuhmalahden kunta, Kuhmoisten kunta sekä niiden pohjoispuolella olevat osat Hämeen lääniä.
Kymen läänin vaalipiiri
Mikkelin läänin vaalipiiri
Kuopion läänin vaalipiiri
Pohjois-Karjalan läänin vaalipiiri
Vaasan läänin vaalipiiri
Keski-Suomen läänin vaalipiiri
Oulun läänin vaalipiiri
Lapin läänin vaalipiiri

Vaalipiirit siis perustuivat edelleen periaatteessa läänijaolle sekä suhteelliselle vaalitavalle poikkeuksena Ahvenanmaan maakunnan vaalipiiri, jossa käytiin enemmistövaali. Kolme väkiluvultaan suurinta lääniä (Hämeen lääni, Turun ja Porin lääni ja Uudenmaan lääni) oli edelleen jaettu kahteen vaalipiiriin.http://www.finlex.fi/fi/laki/alkup/1969/19690391

Lähteet

Aiheesta muualla
Oikeusministeriö: kansanedustajapaikat vaalipiireittäin 1907-2007

Luokka:Suomen vaalipiirit